Document ID: /roh_data/filtered/swiss_laws_in_ROHinterleaved.jsonl.gz/6046

This text was translated from IT into Rumantsch Grischun.

Se non si può ragionevolmente pretendere che un coniuge provveda da sé al proprio debito mantenimento, inclusa un’adeguata previdenza per la vecchiaia, l’altro coniuge gli deve un adeguato contributo di mantenimento. Per decidere dell’erogazione del contributo e se del caso per fissarne l’importo e la durata, il giudice tiene conto in particolare dei seguenti elementi:1. ripartizione dei compiti durante il matrimonio;2. durata del matrimonio;3. tenore di vita dei coniugi durante il matrimonio;4. età e salute dei coniugi;5. reddito e patrimonio dei coniugi;6. portata e durata delle cure ancora dovute ai figli;7. formazione professionale e prospettive di reddito dei coniugi nonché presumibile costo del reinserimento professionale del beneficiario del mantenimento;8. aspettative dell’assicurazione per la vecchiaia e i superstiti e della previdenza professionale o di altre forme di previdenza privata o pubblica, incluso il risultato prevedibile della divisione delle prestazioni d’uscita. Un contributo può eccezionalmente essere rifiutato o ridotto, ove sia manifestamente iniquo soprattutto perché l’avente diritto:1. ha gravemente contravvenuto al suo obbligo di contribuire al mantenimento della famiglia;2. ha deliberatamente provocato la situazione di necessità nella quale versa;3. ha commesso un grave reato contro l’obbligato o una persona a lui intimamente legata.

Sch’i na po betg vegnir pretendì d’in consort ch’el surpiglia sez l’agen mantegniment duì, inclusiv in provediment adequat per la vegliadetgna, al sto l’auter consort pajar ina contribuziun adequata. Per decider, sch’ina contribuziun sto vegnir pajada, e – sche quai è il cas – per fixar l’import e la durada, ston vegnir resguardads en spezial ils suandants puncts:1. la repartiziun da las incumbensas durant la lètg;2. la durada da la lètg;3. il nivel da vita dals consorts durant la lètg;4. la vegliadetgna e la sanadad dals consorts;5. las entradas e la facultad dals consorts;6. la dimensiun e la durada da la tgira che sto anc vegnir purschida als uffants;7. la scolaziun professiunala e las perspectivas da gudogn dals consorts sco er ils custs probabels per l’integraziun professiunala da la persuna sustegnida;8. las aspectativas da l’assicuranza federala per vegls e survivents e dal provediment professiunal u d’in auter provediment privat u statal, inclusiv ils resultats previsibels da la partiziun da las prestaziuns d’extrada. Excepziunalmain po ina contribuziun vegnir refusada u reducida, sch’ella fiss evidentamain malgista, en spezial perquai che la persuna sustegnida:1. ha violà grevamain sia obligaziun da contribuir al mantegniment da la famiglia;2. ha chaschunà da levsenn sia basegnusadad;3. ha commess in act chastiabel grev cunter il debitur u cunter ina persuna che stat datiers a quel;